**ΟΔΗΓΙΕΣ ΜΕΤΑ ΤΗΝ ΕΠΕΜΒΑΣΗ ΚΑΤΑΡΡΑΚΤΗ**

**1.** Ενστάλλαξη coll **DEXACHLOR ή DISPERSADRON-C ή LOFOTO** (όποιο από τα τρία βρείτε) 2 σταγόνες ανά 1 ώρα το πρώτο 24ωρο μετά το χειρουργείο και στην συνέχεια 2 σταγόνες Χ 4 φορες την ημέρα για 20 ημέρες. (**όχι κατά τη διάρκεια του ύπνου).**

**2.** Ενστάλλαξη coll **DENACLOF ή NEVANAC 0.1 ή DELIMON** μετά το χειρουργείο (2 σταγόνες Χ 3 φορές την ημέρα) για 20 ημέρες. (**όχι κατά τη διάρκεια του ύπνου).**

**3.** 1 χάπι **ACETOZOLAMIDE** 250 mg την ημέρα του χειρουργείου, μετά το μεσημεριανό γεύμα και από 1 χάπι μετά το δείπνο της ίδιας ημέρας, όπως επίσης και μετά το πρωινό της επόμενης (συνολικά δηλαδή 3 χάπια)

**Το χάπι προκαλεί υπνηλία-μυρμήγκιασμα στα δάκτυλα- διούρηση**

**μην ανησυχείσετε**

................................................................................................................................................

* *Την 1η ημέρα μετά το χειρουργείο θα παραμείνετε ήσυχα στο σπίτι σε μία πολυθρόνα ή κατά προτίμηση ξαπλωμένος και θα σηκώνεστε για φαγητό και τουαλέτα. Θα φοράτε το προστατευτικό και θα ρίχνετε τα κολλύρια που σας έχουν δοθεί με προσοχή. Τα χέρια σας θα πρέπει να είναι καθαρά και το στόμιο του κολλυρίου σε απόσταση ασφαλείας από το χειρουργημένο μάτι. (προσοχή στο ρύγχος του κολλυρίου να είναι απόλυτα καθαρό) Αποφύγετε να κοιμηθείτε από την πλευρά του χειρουργημένου ματιού για να μην το πιέσετε*
* *Ενδέχεται τις πρώτες ώρες ή ακόμη και ημέρες μετά το χειρουργείο να βλέπετε λίγο θαμπά και να έχετε μικροενοχλήσεις (ελαφρό τσούξιμο, αίσθημα ξένου σώματος, ήπιο πόνο). Αυτά είναι φυσιολογικά και παροδικά μετεγχειρητικά συμπτώματα τα οποία συνήθως υποχωρούν μέσα στις επόμενες 2-3 ημέρες. Αν αισθανθείτε πόνο μπορείτε να πάρετε κάποιο παυσίπονο εκτός από ασπιρίνη*
* *Προσοχή στην καθαριότητα του χειρουργημένου ματιού. Χωρίς να το τρίβετε ή να το πιέζετε σκουπίζετε το μάτι μόνο με γάζες που προμηθεύεστε από το φαρμακείο. Όχι νερό στο μάτι για 10 μέρες*
* *Πλύσιμο προσώπου με πετσέτα μπορεί να γίνεται αποφεύγοντας την επαφή της με το χειρουργημένο μάτι (περίπου για 2 εβδομάδες)*
* *Λούσιμο κεφαλής τις πρώτες 2 εβδομάδες μπορεί να γίνεται με το κεφάλι προς τα πίσω για να μην μπουν σαπουνάδες στο χειρουργημένο μάτι ενώ καθαριότητα σώματος γίνεται κανονικά*
* *Αποφεύγονται οι αγροτικές εργασίες, η μεταφορά βάρους και οι έντονες σωματικές ασκήσεις για 2 εβδομάδες μετά την επέμβαση*
* *Απομακρύνεστε από οποιοδήποτε χώρο ερεθίζει το μάτι (κλειστοί χώροι με καπνό ή εξωτερικός χώρος με σκόνη). Καλό είναι να χρησιμοποιούνται γυαλιά ηλίου*
* *Τηλεόραση και διάβασμα επιτρέπονται κανονικά. Νέα γυαλιά για μακριά ή/και κοντά μπορούν να δοθούν 40 ημέρες μετά την επέμβαση*
* *Τρώτε κανονικά και συνεχίζετε τη θεραπεία σας με φάρμακα για άλλες παθήσεις*
* *Αν παρατηρήσετε οποιαδήποτε ξαφνική αλλαγή της κατάστασης του χειρουργημένου ματιού (δυνατό πόνο, έντονη κοκκινίλα, εκκρίσεις, τσίμπλες ή θάμβος όρασης) κατά την πρώτη μετεγχειρητική περίοδο, πρέπει να ενημερώσετε άμεσα τον οφθαλμίατρο σας*

**ΝΙΚΟΛΑΟΣ ΒΑΚΑΛΗΣ**

**ΔΙΕΥΘΥΝΤΗΣ ΟΦΘΑΛΜΟΛΟΓΙΚΗΣ ΚΛΙΝΙΚΗΣ**

**ΝΑΥΤΙΚΟΥ ΝΟΣΟΚΟΜΕΙΟΥ ΚΡΗΤΗΣ**

**ΜΕΤΕΚ/ΘΕΙΣ ΣΤΗ ΧΕΙΡΟΥΡΓΙΚΗ ΤΟΥ ΑΜΦΙΒΛΗΣΤΡΟΕΙΔΟΥΣ**